Маңғыстау облысында 9 жаңа мектеп ашылды
DATE: 23:35, 02 Қыркүйек 2018 | GMT +5
TITLE: Маңғыстау облысында 9 жаңа мектеп ашылды
URL: https://kaz.inform.kz/news/mangystau-oblysynda-9-zhana-mektep-ashyldy_a3376980/
META: DATE: 23:35, 02 Қыркүйек 2018 | GMT +5
TOTAL WORDS: 281
AUTHOR(S):
TEXT: Үш ауысымды мектептерді болдырмау мақсатында бір мектеп Ақтау қаласында және Қарақия, Түпқараған, Маңғыстау аудандарында, екі мектеп Мұнайлы ауданында және 3 мектеп Жаңаөзен қаласында пайдалануға берілді. Облыс әкімі Ералы Тоғжанов Ақтау қаласындағы жаңа №29 мектептің салтанатты жиынына қатысты. «Жаңа оқу жылында Маңғыстаудың мектептеріне 134 мыңнан астам оқушы барады. Соның ішінде, бірінші сыныпқа 16600 оқушы. Бүгін білім күні, өлкемізде сыйымдылығы 6300 орындық жаңа 9 мектеп пайдалануға берілді. 9 мектептің ішінен 4 мектеп құрылысы Ұлттық қор қаржысы есебінен, 5 мектеп республикалық бюджет есебінен салынуға қолдау тапты. Мектепке робототехника, құрастыру, бағдарламалау, үлгілеу, 3D-жобалауға арналған STEM-лаборатория орнатылды. «Жасыл мектебім-жасыл мекенім» жобасы аясында компьютер арқылы басқарлатын смартжылыжай салынды. Галографикалық ақпараттандыру бұрыштары, ЧИП арқылы оқушылардың мектепке келіп-кетуін қадағалау жүйесі енгізілді. Сонымен бірге емдік д1ене шынықтыру кабинеті ашылды. Осындай смарт технологиялар және сауықтыру жобаларын біз барлық мектептеріне енгізетін боламыз», - деді облыс әкімі Ералы Тоғжанов. Барлық жаңадан ашылып жатқан мектептерде спорт залдары, акт залдары, асханалары, кітапханалары, мультимедиялық оқу залдары, заманауи жабдықталған физика, химия, биология, информатика, мультимедиялық кабинеттері, интербелсенді тақталарымен жабдықталған, технология кабинеттері, тамақ пісіру және тігін шеберханалары мен жабдықталған. Сондай-ақ, мектептер аумағында халықаралық стандартқа сай спорттық, ойын алаңдары, жүгіру жолдары және демалуға арналған орындар орналасқан. Ғимараттарға бейнебақылау орнатылып, интернет желісі тартылған. Ал, Маңғыстау ауданы №7 мектеп-лицейінде, Мұнайлы ауданының №13 мектепгимназиясы және №14 орта мектепте 3 шағын жылыжай орналасқан. Түпқараған ауданының жаңа мектепгимназиясында «Цифрлы Қазақстан» мемлекеттік бағдарламасы аясында цифрлық білім беру технологиялары енгізілген, сонымен қатар, президент кабинеті жұмыс жасауға дайын. Ақпараттық стенд арқылы мектепке келушілер, оқушылар, атааналар мектеп туралы, мектептің күнделікті тыныс-тіршілігімен танысады. Стендте берілген ақпараттарды әртүрлі әлеуметтік желілердегі мектептің парақшаларынан QR-code арқылы алады. Сонымен қатар, «Цифрлы Қазақстан» бағдарламасы аясында «BOOK WORLD100» жобасын қолдану мақсатында электронды үкімет порталы арқылы да ұсынылған қызмет түрін пайдаланып, электронды 100 оқулықты кәдесіне тәжірибесі енгізілді
